Na podlagi 46. člena in 2. odstavka 96. člena Zakona o prostorskem načrtovanju (Ur.l. RS, št. 33/07) in 44. členu Statuta Mestne občine Kranj ( Uradni list RS, št. 33/07) je župan Mestne občine Kranj sprejel 
SKLEP

O ZAČETKU PRIPRAVE SPREMEMB IN DOPOLNITEV PROSTORSKIH SESTAVIN DOLGOROČNEGA IN DRUŽBENEGA PLANA ZA OBMOČJE MESTNE OBČINE KRANJ
1.
Ocena stanja in razlogi za pripravo sprememb in dopolnitev prostorskih sestavin dolgoročnega in družbenega plana za območje Mestne občine Kranj
1.1. Ocena stanja 

Mestna občina Kranj (v nadaljevanju: MOK) je do sprejetja nove zakonodaje na področju prostorskega načrtovanja vodila postopek priprave nove Strategije prostorskega razvoja (SPR) in Prostorskega reda (PR) MOK na podlagi Zakona o urejanju prostora ZUreP-1.

Z uveljavitvijo Zakona o prostorskem načrtovanju (ZPNačrt – Uradni list RS, št. 33/07) se, v skladu s prehodnimi določbami, postopek za sprejem obeh dokumentov nadaljuje po določbah ZPNačrt, pri čemer se bosta oba dokumenta združila v en prostorski akt, to je občinski prostorski načrt (OPN) MOK.

MOK je s pripravo novih prostorskih načrtov pričela že v letu 2005 in je v osnutku prostorskega razvoja občine (lastne strateške usmeritve) med drugim opredelila tudi prostorske možnosti za razvoj ekonomsko poslovnih con in širitev oziroma preselitev razvojno perspektivnih kmetij.
1.2. Razlogi

Razlogi za pripravo sprememb in dopolnitev Odloka o prostorskih sestavin dolgoročnega in družbenega plana za območje Mestne občine Kranj (Uradni list RS, št. 76/03, 32/04, 22/06-popr. in 22/08-popr.; v nadaljevanju: spremembe in dopolnitve prostorskih sestavin) je v spremembi sistema urejanja prostora, ki jo je uvedel ZPNačrt, ki je sprejem prostorskih dokumentov časovno odmaknil (sprejem dokumentov v roku dveh let po uveljavitvi podzakonskih aktov). Želja občine je, da skladno veljavni zakonodaji, čimpreje realizira nujne razvojne projekte in potencialnim investitorjem pravočasno zagotovi možnost gradnje, torej pred izpeljavo in zaključkom celotnega, znatno kompleksnejšega in časovno odmaknjenega postopka priprave OPN MOK.

Po do sedaj veljavnih predpisih se prostorske sestavine občinskih planov, od uveljavitve Strategije prostorskega razvoja Slovenije, to je od 20.7.2004 dalje, niso več smele spreminjati in dopolnjevati. Novi ZPNačrt ponovno dovoljuje, da se, v obdobju do sprejema OPN, prostorske sestavine lahko spreminjajo in dopolnjujejo. Spremembe in dopolnitve se izvedejo ob smiselni uporabi določb ZPNačrt, ki veljajo za OPN.
Nujne spremembe in dopolnitve prostorskih sestavin se nanašajo na razvojne projekte občine in na projekte povezane tudi s črpanjem sredstev iz kohezijskih skladov.
Tako pravno, kot tudi strokovno utemeljeno je, da se pobudi za širitev dvoje ekonomsko poslovnih con, Polica in Hrastje kot prostorsko in vsebinsko povsem ločeni poselitveni območji širitve, obravnava samostojno. Širitev obeh obstoječih območij je bila kot pobuda in koncept občine vključena v osnutek SPR MOK in iz tega vidika ni sporna. 
V postopku priprave SPRO in OPN MOK so bile obravnavane tudi pobude za širitev oziroma preselitev kmetij. Z nujnimi spremembami in dopolnitvami prostorskih sestavin bomo   razvojno perspektivnim kmetijam omogočili čimprejšnji nadaljnji razvoj ter možnost črpanja sredstev iz evropskih skladov.
Pravna podlaga za pripravo sprememb in dopolnitev prostorskih je v 2. odstavku 96. člena ZPNačrt.

2. Območje prostorskega načrta

Spremembe in dopolnitve prostorskih sestavin se izdelajo za območje širitve ekonomsko poslovne cone Polica in ekonomsko poslovne cone Hrastje ter gradnje objektov za potrebe kmetij, ki so prostorsko omejene oziroma so v koliziji z obstoječo namensko rabo (točne lokacije bodo razvidne iz osnutka sprememb in dopolnitev).
3. Način pridobitve strokovnih rešitev

3.1. Pri pripravi sprememb in dopolnitev prostorskih sestavin se za predvidene širitve, po potrebi izdelajo ustrezne strokovne podlage.

3.2. Izdelava variantnih rešitev ni predvidena.

3.3. V primeru, da bo v postopku sprememb in dopolnitev prostorskih sestavin potrebna  tudi izvedba celovite presoje vplivov na okolje (CPVO) se izdela tudi okoljsko poročilo.

3.4. Spremembe in dopolnitve prostorskih sestavin se izdelajo na digitalnem katastrskem načrtu v merilu 1:5000 in na topografskih kartah v merilu 1:25000. 

4. Roki za pripravo sprememb in dopolnitev prostorskih sestavin
	
	faze
	rok

	1.
	sklep o začetku priprave
	maj 2008

	2.
	izdelava osnutka
	maj, junij 2008

	3.
	pridobitev smernic nosilcev urejanja prostora
	junij, julij 2008

	4.
	priprava dopolnjenega osnutka
	julij, avgust 2008

	5.
	usklajevanje smernic
	avgust, september 2008

	6.
	javna razgrnitev (JR)
	september, oktober 2008

	7.
	priprava stališč do pripomb in predlogov iz JR in JO
	november 2008

	8.
	izdelava predloga
	november, december 2008

	9.
	pridobitev mnenj in potrditev ministra
	december 2008, januar 2009

	10.
	sprejem dokumenta
	februar 2009


Predvideni roki za pripravo sprememb in dopolnitev prostorskih sestavin se lahko spremenijo v primeru izvedbe CPVO ali zaradi nepredvidenih zunanjih okoliščin.
5. Nosilci urejanja prostora
Nosilci urejanja prostora, ki v postopku priprave sprememb in dopolnitev prostorskih sestavin sodelujejo s posredovanjem smernic za načrtovanje, pripravo strokovnih podlag in mnenj k predlogu akta so:

A/ Ministrstva in organi v njihovi sestavi:

1. Ministrstvo za okolje in prostor, Direktorat za prostor, Dunajska 48, 1000 Ljubljana – področje prostorskega razvoja;

2. Ministrstvo za okolje in prostor, Direktorat za okolje, Dunajska 48, 1000 Ljubljana – področje varstva okolja;

3. Ministrstvo za okolje in prostor, ARSO, Urad za opravljanje z vodami, Sektor za vodno območje Donave, Oddelek območja zgornje Save, Mirka Vadnova 5, 4000 Kranj – področje upravljanja z vodami;

4. Ministrstvo za kulturo, Maistrova 10, 1000 Ljubljana – področje varstva nepremične kulturne dediščine;

5. Zavod RS za varstvo narave, OE Kranj, Tomšičeva 9, 4000 Kranj – področje varstva narave;

6. Ministrstvo za kmetijstvo, gozdarstvo in prehrano, Direktorat za kmetijstvo, Dunajska 58, 1000 Ljubljana – področje kmetijstva;

7. Ministrstvo za kmetijstvo, gozdarstvo in prehrano, Direktorat za gozdarstvo, lovstvo in ribištvo, Dunajska 58, 1000 Ljubljana – področje gozdarstva;

8. Zavod za gozdove Slovenije, Območna enota Kranj, Cesta Staneta Žagarja 27b, 4000 Kranj – področje gozdarstva;

9. Ministrstvo za obrambo, Uprava RS za zaščito in reševanje, Vojkova cesta 61, 1000 Ljubljana; 

10. Ministrstvo za obrambo, Direktorat za obrambne zadeve, Sektor za civilno obrambo, Vojkova cesta 55, 1000 Ljubljana – področje obrambe;
11. Ministrstvo za promet, Javna agencija za železniški promet, Kopitarjeva 5, 2000 Maribor – področje železniške infrastrukture;

12. Ministrstvo za promet, Direktorat za letalstvo, Langusova 4, 1000 Ljubljana – področje letalstva.
B/ Nosilci javnih pooblastil:

13. Elektro Gorenjska, podjetje za distribucijo električne energije d.d., Ulica Mirka Vadnova 3a, 4000 Kranj;

14. ELES Elektro – Slovenija, d.o.o., Prenos električne energije-Služba za nadzor, Hajdrihova ulica 2, 1000 Ljubljana;

15. Telekom Slovenije, Center za vzdrževanje omrežja Kranj, Ulica Mirka Vadnova 13, 4000 Kranj;

16. Komunala Kranj, Javno podjetje d.o.o., PE Vodovod, Ulica Mirka Vadnova 1, 4000 Kranj;

17. Komunala Kranj, Javno podjetje d.o.o., PE Kanalizacija in čistilne naprave, Ulica Mirka Vadnova 1, 4000 Kranj;

18. Domplan d.d., Bleiweisova 14, 4000 Kranj;

19. Geoplin plinovodi d.o.o. Ljubljana, Cesta Ljubljanske brigade 11, 1000 Ljubljana;
20. Mestna občina Kranj. Oddelek za razvoj in investicije, Slovenski trg 1, 4000 Kranj.
Če se v postopku priprave sprememb in dopolnitev prostorskih sestavin ugotovi, da je potrebno vključiti tudi druge nosilce urejanja prostora, se jih naknadno vključi v postopek.
6. Obveznosti v zvezi s financiranjem sprememb in dopolnitev prostorskih sestavin
Finančna sredstva za pripravo sprememb in dopolnitev prostorskih sestavin in njihovih strokovnih podlag zagotovijo zainteresirani investitorji in Mestna občina Kranj.

7. Veljavnost in objava sklepa
Ta sklep začne veljati z dnem objave v Uradnem listu Republike Slovenije.

Sklep pripravljavec pošlje Ministrstvu za okolje in prostor RS in vsem sosednjim občinam ter ga objavi na svetovnem spletu.

Številka: 3500-0031/2008-48/02    

Kranj, dne 23. aprila 2008 

